Σεισμική διακινδύνευση δύο τυπικών σχολικών μονάδων του Δήμου Θεσσαλονίκης
Creators: name: Καραγκούνη, Αναστασία Πέτρου
Publisher: name: Aristotle University of Thessaloniki
Year: 2018
Subjects: Τρωτότητα
Σεισμός
Σχολεία
Vulnerability
Earthquake
Schools

description: Για την εκτίμηση της σεισμικής διακινδύνευσης κατασκευών και τη διαχείριση του σεισμικού κινδύνου είναι καθοριστικός ο προσδιορισμός της σεισμικής τρωτότητάς τους. Είναι κοινώς αποδεκτό ότι κατασκευές, όπως τα σχολεία, αποτελούν κτίρια μεγάλης σπουδαιότητας και χρήζουν ενδελεχούς ελέγχου και προστασίας. Στόχος της παρούσας διπλωματικής εργασίας είναι η εκτίμηση της σεισμικής διακινδύνευσης δύο τυπικών σχολικών μονάδων του Δήμου Θεσσαλονίκης, και συγκεκριμένα του 43ου Δημοτικού σχολείου και 5ου Γυμνασίου Θεσσαλονίκης, μέσω της εξαγωγής των καμπυλών τρωτότητάς τους. Τα συγκεκριμένα σχολικά κτίρια επιλέχθηκαν, καθώς αποτελούν κατασκευές διαφορετικής τυπολογίας, έτους κατασκευής και αντισεισμικού κανονισμού. Αρχικά, προσδιορίστηκαν τα ιδιομορφικά χαρακτηριστικά των σχολείων, πραγματοποιώντας ελαστικές αναλύσεις στα λογισμικά SAP2000 και SeismoStruct για το πρώτο, και SAP2000 για το δεύτερο. Στη συνέχεια, όσον αφορά το πρώτο σχολικό κτίριο, δημιουργήθηκε το ανελαστικό προσομοίωμα και εκτιμήθηκε η ανελαστική του συμπεριφορά μέσω αναλύσεων, όπως η Στατική Υπερωθητική Ανάλυση (Static Pushover Analysis) και η Επαυξητική Δυναμική Ανάλυση (Incremental Dynamic Analysis (IDA)). Για την IDA χρησιμοποιήθηκε μια σειρά φυσικών επιταχυνσιογραφημάτων, κλιμακούμενης έντασης, τα οποία επιβλήθηκαν στη θεμελίωση της κατασκευής. Έπειτα, μετά από επεξεργασία των αποτελεσμάτων και ορισμό των σταθμών επιτελεστικότητας προέκυψαν οι καμπύλες τρωτότητας της πρώτης κατασκευής για διαφορετικές στάθμες βλάβης. Μέσω αυτών, είναι εύκολη η εκτίμηση της σεισμικής συμπεριφοράς και απόκρισης μιας κατασκευής σε οποιαδήποτε σεισμική διέγερση. Γνωρίζοντας, έστω και προσεγγιστικά, τη συμπεριφορά ενός φορέα σε μια σεισμική καταπόνηση, δίνεται η δυνατότητα πρόληψης και προστασίας των κατασκευών και κατ’ επέκταση της κοινωνίας. Τέλος, αποτελεί αναπόδραστη ανάγκη ο έλεγχος και η εκτίμηση της σεισμικής διακινδύνευσης, ιδίως των κτιρίων μεγάλης σπουδαιότητας, για την αποτροπή ενδεχόμενων καταστροφών
description: In order to assess the seismic risk of a construction and to manage the seismic risk, it is crucial to determine their seismic vulnerability. It is commonly accepted, that constructions, such as schools, are buildings of great importance and require control and protection. The aim of this diploma thesis is to estimate the seismic risk of two typical schools of the Municipality of Thessaloniki, the 43rd Primary and the 5th Gymnasium of Thessaloniki, by extracting their fragility curves. These school buildings were chosen as they are constructions of different typology, year of construction and antiseismic regulation. Initially, the elastic characteristics of the schools were identified, making elastic analyzes in SAP2000 and SeismoStruct software for the first school, and SAP2000 for the second. Then, regarding the first school building, the inelastic model was created and its inelastic behavior was assessed through analyzes, such as Static Pushover Analysis and Incremental Dynamic Analysis (IDA). For IDA, a series of physical acceleration records, scaled up, were used and applied on the foundation of the construction. Then, after processing the results and defining the structural performance levels, the first school’s fragility curves were derived for different damage states. Through these curves, it is easy to estimate the seismic behavior and response of a structure to any seismic hazard. The knowledge of a building’s seismic response, gives the opportunity to prevent seismic hazards and protect structures and as a result the whole society. Finally, there is an inevitable need to control and assess seismic risk, especially of major importance buildings, to prevent potential disasters